Общинска избирателна комисия
Котел

РЕШЕНИЕ № 116-МИ
Котел, 14.10.2023 г.

ОТНОСНО: Произнасяне по сигнал с вх. № 3 от 10.10.2023 год., подаден от Владимир Мартинов, кандидат за кмет на община Котел от  ПП Движение за права и свободи-ДПС, свързана с нарушение на забраната за водене на предизборна кампания в държавни и общински учреждения, институции.
Производството е по реда на чл. 87, ал. 1, т. 22 от ИК, при следната фактическа обстановка.
            Постъпил е сигнал с вх. № 3 от 10.10.2023 год., с подател Владимир Мартинов, кандидат за кмет на община Котел от  ПП Движение за права и свободи-ДПС. С описания сигнал Общинска избирателна комисия – Котел се уведомява за нарушение на изборното законодателство, изразяващо в нарушаване на забраната за водене на предизборна кампания и агитация в сградата на кметството в с. Градец, общ. Котел, от кандидата за кмет от ПП „ГЕРБ“ Веселин Урумов – досегашен кмет на населеното място.
            Комисията намира, че сигналът е допустим за разглеждане, но по същество - неоснователен.
Подаденият сигнал е възложен за проверка и доклад на представител на ОИК - Котел Минко Стефанов – зам.председател на комисията, който предоставя доклад за същата със следното съдържание:
Проведен е разговор с двама жители на населеното място на 12.10.2023г. и лично съм посетил сградата на кметството в същият ден. Не се установи присъствие на кандидата за кмет на село Градец – Веселин Урумов в сградата на кметството или в близост до същата сграда.  При телефонен разговор на 13.10.2023г. същият ми заяви, че на посочената дата в жалбата е посетил сградата на кметството за кратко време, но не е изпълнявал служебни задължения и не е извършвал агитация на работното място, не е въздействал чрез служебното си положение и знае за отговорността си като кандидат за кмет, че не трябва да извършва агитация в сградата на кметството и да го посещава с подобна цел. 
На 13.10.2023г. в 16.40ч. е уведомен лично по телефона Владимир Мартинов за предприетите мерки и личното предупреждение на кандидата за кмет Веселин Урумов.  Напомнена му е отговорността, че ако се констатира друг случай на подобно поведение ще се премине към ангажиране на неговата административно-наказателна отговорност за нарушаване на ИК.

Кандидатът за кмет има пуснат отпуск, с което условието на чл.161, ал. 1 от ИК е изпълнено.
Предвид гореизложеното, ОИК – Котел счита, че описаното в жалбата фактическо положение, не представлява нарушение на ИК.
С оглед гореизложеното и на основание чл.72, ал.1, т.20 от ИК, Общинска избирателна комисия – Котел
 
РЕШИ:
ОСТАВЯ без уважение сигнал с вх. № 3 от 10.10.2023 год., подаден от Владимир Мартинов, кандидат за кмет на община Котел от  ПП Движение за права и свободи-ДПС, свързана с нарушение на забраната за водене на предизборна кампания в държавни и общински учреждения, институции.
[bookmark: _GoBack]Решението подлежи на обжалване пред ЦИК, по реда на чл. 88 от Изборния кодекс, чрез Общинска избирателна комисия в община Котел, област Сливен.

